ร้อง เต้น นอนสต็อป จัดเต็ม บี้ สุกฤษฎิ์ Love 10 ปีไม่มีหยุด
ผ่านพ้นไปแล้วสำหรับปรากฏการณ์คอนเสิร์ตครั้งยิ่งใหญ่ฉลอง 10 ปีของซุปเปอร์สตาร์บี้-สุกฤษฎิ์ วิเศษแก้ว ใน บี้-สุกฤษฎิ์ Love 10 ปีไม่มีหยุด เมื่อค่ำคืนวันเสาร์-อาทิตย์ที่ 11-12 มิ.ย. ที่ผ่านมา ณ รอยัล พารากอน ฮอลล์ ศูนย์การค้าสยามพารากอน งานนี้นอกจากบี้จะขนเพลงฮิตและจัดเต็มโชว์พิเศษมาเอาใจแฟนๆ แล้วยังมีแขกรับเชิญพิเศษมาร่วมสร้างสีสันแบบอัดแน่นเต็มเวทีกันเลยทีเดียว,เริ่มคอนเสิร์ตแบบเรียกเสียงกรี๊ดสนั่นลั่นฮอลล์จากแฟนๆ ด้วยเพลงแจ้งเกิด I need somebody และ ผมเป็นของคุณไปแล้ว และคึกคักกันต่อกับเพลงแดนซ์สุดฮิตลอตใหญ่ ณ บัดNow, รักจับใจ จากนั้นเบรกอารมณ์ความสนุกมาซึ้งกับเพลง someone ก่อนจะชวนบรรดาแฟนๆ ขึ้นมาร่วมเล่นเกมสนุกๆ ด้วยกันบนเวที  ,ความมันยังไม่หมดเท่านี้ เมื่อจู่ๆ บี้ก็ทำเซอร์ไพรส์แฟนๆ ชวนบี้ เดอะสกา และ ชัย แชมป์เงาเสียงบี้ มาดวลร้อง & เต้นเพลง กลัวที่ไหน จนแฟนๆ เกือบแยกไม่ออกว่าใครคือบี้ตัวจริง กรี๊ดกันต่อเมื่อบี้ชวนพี่ชายสุดซี้ อาร์-อาณัตพล ที่สลัดภาพหนุ่มมาดร็อกเป็นจิ๊กโก๋สุดทะเล้น แถมโชว์สเต็ปกระชากใจสาวๆ ในเพลง กินข้าวยัง ตามต่อด้วยแก๊ง เดอะสตาร์ 12 บิ๊ก-ปิ่น-จัมโบ้-พรีน ที่โผล่มาแจมกับบี้ในเพลง ประเทือง ,จากนั้นถึงคิวรุ่นพี่แก๊ง 4 โพดำ กัน-แก้ม-โดม-ตั้ม ที่ไม่ยอมน้อยหน้าออกมาดวลลูกคอเพลง แดนเนรมิต พร้อมกับชวนบี้ครวญเพลงซึ้ง เหนื่อยไหมดาว และ หัวใจ ทำเอาคนดูขนลุกซู่กันทั้งฮอลล์ และก็ถึงเวลาแห่งความฮาที่ทุกคนรอคอย เมื่อบี้ขอท้าดวลแบบจัดหนักกับแก๊ง 4 โพดำ และ เดอะสตาร์ 12 ในพาร์ทร้องเต้นเล่นละครแบบฉบับ สุกฤษฎิ์การละคร เล่นเอาแฟนๆ ฮากระจายจนแทบหงายหลัง ก่อนจะเปลี่ยนอารมณ์ชวนศิลปินในดวงใจ วง ETC ขึ้นมาร้องเพลงซึ้ง เจ้าชายนิทรา ร่วมกันแบบเพราะซึ้งกินใจสุดๆ จนได้เสียงปรบมือดังสนั่น,จากนั้นขาแดนซ์มาคึกคักกันต่อ เมื่อบี้ควงน้องชายคนสนิท ฮั่น-อิสริยะ ดวลสเต็ปสุดฮิป ในเพลง ระวังคนกำลังเหงา ทำเอาสาวๆ แทบคลั่งกันเลยเชียว เรียกเสียงฮือฮาอีกครั้งเมื่อ 4 นางเอกสาว ลูกเกด-เมทินี, หนูนา-หนึ่งธิดา, วิว-วรรณรท และ เฌอเบลล์-ลัลณ์ลลิน มาโชว์ลีลาร้องแรงคลอเคลียหนุ่มบี้ในเพลง ถลำ เล่นเอาคนดูถึงกับฟิน ก่อนจะปิดท้ายคอนเสิร์ตครั้งนี้ บี้ยังระดมเพลงแดนซ์สุดมันมาโชว์แฟนๆ ให้ร้องเต้นตามแบบนอนสต็อป พร้อมบอกรักและขอบคุณแฟนๆ ที่คอยเป็นกำลังใจและอยู่เคียงข้างกันตลอดมาด้วยเพลง มากมาย เรียกว่าเป็น 3 ชั่วโมงเต็มอิ่มไปด้วยความสุขความสนุก สมกับที่ทุกคนรอคอยมากว่า 5 ปี. ,    
ผ่านพ้นไปแล้วสำหรับปรากฏการณ์คอนเสิร์ตครั้งยิ่งใหญ่ฉลอง 10 ปีของซุปเปอร์สตาร์บี้-สุกฤษฎิ์ วิเศษแก้ว  ใน บี้-สุกฤษฎิ์ Love 10 ปีไม่มีหยุด เมื่อค่ำคืนวันเสาร์-อาทิตย์ที่ 11-12 มิ.ย. ที่ผ่านมา ณ รอยัล พารากอน ฮอลล์ ศูนย์การค้า
บี้ สุกฤษฎิ์,คอนเสิร์ต บี้ สุกฤษฎิ์,คอนเสิร์ตบี้ เดอะสตาร์,บี้ สุกฤษฎิ์ Love 10 ปีไม่มีหยุด,Love 10 ปีไม่มีหยุด,10 ปีบี้ เดอะสตาร์,ข่าว,ไทยรัฐออนไลน์,ข่าวบันเทิง,บันเทิง